Ostalo / Neki drugi problem (ostalo)

Tekst pištaljke:

Pre nekoliko nedelja u samom centru grada su mi prišli jedan stariji gospodin i dve gospođe u njegovoj pratnji, obučeni u purpurne odore, i pitali da li mogu da popričaju sa mnom. Naravno, meni je odmah bilo jasno da nemaju ništa pametno za reći, i da nemam šta da pričam sa takvim ljudima. Rekao sam da sam u žurbi, da budu kratki. Gospodin mi je pet minuta, prateći me u koraku, pričao o njihovom kursu o stadijumima ljudske svesti, vraćanu galaktičkim korenima ljudstva, kojekakvoj meditaciji i raju. Na to sam im rekao: “ovo je dobra priča, ali žurim”, kako bi ih se rešio što pre. Dali letak i rekli da očekuju da se javim.

Jedan poznanik mi je rekao da je imao slično iskustvo, ali na prozivci. Nakon par dana sam video plakat u gradu, predpostavljam od te iste grupe pošto je veoma slično tome što su mi pričali. Zatim sam, nakon toga, opet video isti plakat, ali u Tavankutu. Jeste da je takav vid promocije na ulici oduvek bio neprijatan i neukusan u najmanju ruku, ali to je najmanji problem u ovoj priči. Istražio sam kući, i užasnuo se kad sam video o čemu se radi. Naravno u pitanju je sekta, ali ne bilo kakva. U pitanju je opasna američka sekta poznata po masovnom samoubistvu koje se zbilo devedesetih godina. Ostalo je još par aktivnih članova i predpostavljam da spremaju narednu generaciju na isto.

Znam da se tu zakonski ne može ništa uraditi. Svako ima pravo da veruje u šta hoće, koliko god to bilo loše po njih. Ali i pored toga, mi kao građani imamo etičku dužnost da štitimo jedni druge i upozoravamo ostale na ovakve opasnosti. Stoga vas savetujem da pazite sa kim razgovarate na ulici, kad vam priđu i da ne nasedate ni slučajno na ovakve gluposti.